"Tsumbo dza aidiolodzhi ndi dzi tevhelaho:  Communism/Khomunizimu i fhaṱa vhuṋe ha mutingati ha ndaka vhune khaho dzangano ḽithihi ḽa poḽitiki ḽa vha na ndango ya zwa matshilisano khathihi na ekonomi.  Feminism/Feminizimu i thusa u tsireledza ndinganyelo ya vhafumakadzi siani ḽa zwa ikonomi, matshilisano na poḽitiki. I dovha hafhu ya shuma na pfanelo dza vhafumakadzi, zwi tshi katela pfanelo dza u beba.  Aidiolodzhi ya mbeu i kwama maime a vhanna na vhafumakadzi fhethu hune vha wanala hone tshitshavhani, pfanelo dzavho khathihi na vhuḓifhinduleli havho. Vhuimawoga (Individualism) vhu shuma na vhugala ha madzangalelo a muthu ene muṋe nahone vhu sedza kha u ḓifusha khathihi na mbofhololo zwa vhuṋe.  Ndinganyelo ya khonadzeo ndi aidiolodzhi i ṱoḓaho u fhelisa tshiṱalula tsho ḓisendekaho kha vhukale, mbeu, muvhala, lushaka, vhubvo ha dzitshaka, vhurereli, na vhuholefhali vhu katelaho vhuholefhali ha miraḓo na ha mihumbulo. 'Vhathu vhoṱhe vha na pfanelo dza u tea u farwa nga nḓila i fanaho'  Vhurereli ndi aidiolodzhi/kuhumbulele kwoṱhe ku kwamaho vhurereli nahone nga ngomu kha kuhumbulele kuṅwe na kuṅwe hu ḓi vha vho na u fhambana ha zwi tendwaho khazwo. Vhaṅwe vhatendi vha tevhela tshoṱhe milayo i langaho vhurereli honoho ngeno vhaṅwe vha tshi zwi ita nga maitele a mbofholowo hune vha tou nanga iyo milayo ine nga ha vhone vha vhona i yone ya ndemesa.  Soshaḽizimu ndi mutshilinzhi wa sisiteme ya ikonomi na matshilisano i ṱaluswaho nga vhuṋe ha matshilisano na ndango ya demokirasi ya nḓila ya u bveledza zwibveledzwa zwi tshi katela na thiyori ya poḽitiki na matshimbidzele a yelenaho nadzo.  Aidioḽodzhi dza Kuhumbulele zwakwo dzo ḓisendeka kha vhupo. Vhathu vha mahayani kana maḓakani vha kovhekana zwiṅwe zwine vha tenda khazwo malugana na tsireledzo kha zwipuka, ngano vha dzulaho dziḓoroboni vha tshi guda u pfuka zwiṱaraṱa vho tsireledzea. 1.3 Hu funzelwa mini KKL KKL i ita zwi tevhelaho:  ‘Kufunzelwe na kugudelwe kwa luambo a ku gumi kha u funza nḓivho ya tshibveledzwa zwo ḓisendeka nga girama.’ Vhagudi vha a maanḓafhadzwa u kona u ḓivha na u sa tenda u shumisiwa (resist manipulation) nahone vha shumisa luambo nga nḓila ya vhuṱali.  U vhumba vhuṱumani vhukati ha mishumo ya kiḽasini na ḽifhasi nga vhuḓalo ḽa zwa matshilisano na zwa poḽitiki.  U fhaṱa khathihi na u bvisela khagala vhuḓiṱalusi, maanḓa na kuhumbulele/kuvhonele kwa vhashumisi vha luambo.  U funza vhagudi uri luambo a lu shumiswi fhedzi sa tshishumiswa tsha vhudavhidzani/u kovhekana mihumbulo, hone ha, lu shumiswa sa nḓila ya u langa vhathu na u ṱuṱuwedza zwine vha zwi humbula na u ita; lu baḓekanywa tshifhinga tshoṱhe na zwiṅwe zwithu zwine vhathu vha si vhuye vha zwi humbulela sa maanḓa, kuvhonele kwa zwithu, vhuḓiṱalusi, kiḽasi, mbeu, na murafho, bayasi(u dzhia sia), luvhengelambiluni, tshiṱalula, siteriothaiphi, nz.; nahone ku 8 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"